Vita:Habsburg Mária magyar királyné (1505–1558)

message: {{WPES|besorolás=bővítendő|fontosság=kevéssé|szerkesztő=Hkoala|dátum=2009-12-15}}
"Apja: Szép Fülöp '''osztrák''' főherceg"
Ebben most egy kicsit elbizonytalanodtam. [[User:Tofalvi|Tófalvi Péter]] 2006. január 22., 05:50 (CET)
*Enwiki ezt írja: ''She was born in Brussels to Philip I of Castile ("the Handsome") and Juana of Castile ("the Mad").'' A német pedig: ''Sie wurde als fünftes Kind Philipps des Schönen und der Johanna der Wahnsinnigen geboren.''   I. Fülöp volt az első habsburg a spanyol trónon (1504-1506), ezért írja az angol, hogy kasztíliai, de ezért érthető a magyar cikk is, hogy osztrák. Mellesleg Szép Fülöpnek szokták hívni a Capeting-nembeli IV. Fülöp francia királyt (1285-1314) is :-) Hogy melyik volt szebb, s melyik felesége volt őrültebb, azt nem tudom. Miben vagy bizonytalan? [[User:Atti|@tti]] 2006. január 22., 07:32 (CET)

message: Szia! Hát kérlek szépen, tisztelettel, abban vagyok bizonytalan hogy tényleg viselte-e az [[osztrák főherceg]]i címet. A [[szépség]]ében nem kételkedem :-) [[User:Tofalvi|Tófalvi Péter]] 2006. január 22., 13:38 (CET)

message: Igen, 1453 óta minden törvényes házasságban született Habsburg viselte és viseli a mai napig születése jogán a főherceg (Erzherzog) ill. főhercegnő (Erzherzogin) címet, ill. minden törvényes és egyenragú házassággal a családba került Habsburg feleség is a főhercegnő címet a házasságával, így Szép Fülöp is születésétől kezdve főherceg volt, és felesége Őrült Johanna főhercegnő a házasságával, persze mint mint minden uralkodónak, így neki is több címe volt: anyja, Burgundiai Mária halála után 1482-től viselte a Burgundia hercege címet, de a hercegséget már nem birtokolta anyja sem, de ténylegesen Luxemburg, Brabant, Limburg, Alsó-Lotharingia hercege volt, Hollandia, Artois, Hennegau (Hainaut), Zealand, Burgundia (nem azonos a hercegséggel, más néven Franche-Comté) grófja IV. Fülöp néven. 1504-től lett felesége Őrült Johanna Kasztília és León királynője és a felesége jogán őt is megillette a királyi cím, használta is ekkortól a Kasztília királya címet (Spanyolország királya sosem volt, mégha sokszor annak is nevezik, ugyanis ekkor még nem létezett Spanyolország, hiszen mind Aragóniának és Navarrának még ekkor külön királyai voltak), de hivatalosan, csak 1506. július 25-én kapta meg a társuralkodói címet a kasztíliai rendektől, a Cortestől, és I. Fülöpként lett ismert Kasztíliában (de ott is hosszú uralkodói címlista van, úgymint Kasztília, León, Sevilla, Segovia, Granada stb. királya, inkább nem folytatom). Ja még járt neki a német királyi herceg, római császári hercegi cím is születésétől, de sohasem lett német király és (német-)római császár, mivel jóval apja halála előtt meghalt. I. Miksa csak 1519-ben halt meg. Hívják a Habsburgoknak ez azt ágát burgundiai ágnak is a burgundi örökség miatt. És bár főhercegi címet birtokolta, Ausztria főhercege, tehát uralkodója sem lett Ausztriának, csak fiai. A törvényes gyerekei szintén viselték születésük jogán a főherceg(nő) címet, bárhol is születtek, akár Brüsszelben, mint Mária királyné, akár Alcala de Henaresben, Madrid mellett, mint I. Ferdinánd, de emelett a kasztíliai infáns(nő) /királyi herceg(nő)/ cím is megillette őket, mert kasztília királyainak gyerekei voltak, de burgundiai hercegi címük is volt (l. fentebb a szép listát). I. Ferdinánd után még az ausztriai ág tagjainál a magyar és cseh királyi herceg(nő)i cím is járult a főhercegi mellé, de a hispániai (spanyol) Habsburgok is főhercegek voltak 1700-ig. Hát ennyi. Remélem, ki vagy elégítve ezen a téren:))Peadar vita 2008. augusztus 14., 04:12 (CEST)
thread_title: Főherceg